******Könyvtárhasználati statisztika
kitöltési útmutató**

**Regisztrált használók száma:** A könyvtárba az adott hónapban beiratkozott olvasók száma, életkor szerinti bontásban. Kitöltése a beiratkozási napló alapján történik.

 **Személyes (helybeni) használat összesen**: A könyvtár látogatóinak száma a hónapban. Kitöltése a munkanapló alapján történik.

**Összes személyes használatból internethasználat**: A könyvtár látogatói közül azok, akik az internetet használták a hónapban. Kitöltése a munkanapló alapján történik.

**Távhasználat**: A nem személyes, hanem telekommunikációs eszközön (telefon, internet) történő érdeklődések száma az adott hónapban. Kitöltése a munkanapló alapján történik.

**Kölcsönzött dokumentumok (db):** Az összes kölcsönzés a hónapban, életkor szerinti bontásban. Kitöltése a munkanapló alapján történik.

**Kölcsönzött dokumentumok típusok szerint:** Az összes kölcsönzés a hónapban, típus szerinti bontásban. Kitöltése a munkanapló alapján történik.

**Helyben használt dokumentumok (db):** A könyvtár látogatói által használt dokumentumok száma a hónapban. Kitöltése a munkanapló alapján történik.

**Referensz kérdések száma**: Az adott hónapban személyesen, telefonon, interneten keresztül feltett tájékoztató kérdés, kivéve az adminisztráció, a helybeli eligazítás és az a kérdés, amelyet a könyvtár katalógusa a könyvtáros segítsége nélkül is meg tud válaszolni. Ha nincs pontos adat, becsülni kell. Kitöltése a munkanapló alapján történik.

**Könyvtárközi kölcsönzés**: Kitöltése a munkanapló alapján történik.